《经乱泛舟甘溪作呈同侣》
明代·梁观

久无閒兴到溪村，旧友同游不半存。山色几曾离钓艇，潮声空自过僧门。

路经兵后桥梁断，林有人来鸟雀喧。身外问谁归计得，樵渔相笑未开言。

作者简介：太平府当涂人。勤于学问，善大书。洪武末除吏科给事中。升广东佥事，分巡潮州。为人方正，性廉介，决狱善辨曲直，如有神助。卒于官。